3) การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ

  บริษัทดำเนินธุรกิจผลิตและจำหน่ายเคมีเคหะภัณฑ์ที่ใช้ในบ้านเรือน อุตสาหกรรม สาธารณสุขชุมชน
  และเคมีภัณฑ์เพื่อการเกษตรกรรม
  โดยทุกผลิตภัณฑ์ที่มีสารออกฤทธิ์ที่กำหนดว่าต้องขึ้นทะเบียนจะต้องได้รับการขึ้นทะเบียนอย่างถูกต้องจากสำนักงานคณะกรรมการอาหารและยา
  กระทรวงสาธารณสุข หรือกรมวิชาการเกษตร กระทรวงเกษตรและสหกรณ์
  หรือกระทรวงอุตสาหกรรมรวมทั้งต้องควบคุมคุณภาพของผลิตภัณฑ์ทุกแบทช์
  บริษัทได้มีการปรับปรุงผลิตภัณฑ์เดิม และพัฒนาผลิตภัณฑ์ใหม่เพิ่มเติมมาโดยตลอด
  ปัจจุบันบริษัทมีผลิตภัณฑ์ที่ออกวางจำหน่ายแล้วมากกว่า 130
  ผลิตภัณฑ์และเครื่องหมายการค้าที่จดทะเบียนเรียบร้อยแล้ว
  สามารถแบ่งตามสายธุรกิจของกลุ่มผลิตภัณฑ์ได้ดังนี้

กลุ่มผลิตภัณฑ์รักษาเนื้อไม้ (Wood Preservatives Group)
เป็นกลุ่มผลิตภัณฑ์ที่มีคุณสมบัติพื้นฐานที่ใช้พิทักษ์ปกป้องรักษาไม้จากการทำลายของปลวก มอด
แมลงเจาะไม้อื่นๆ และป้องกันเชื้อราทำลายไม้ ประกอบด้วย

1.  []เชนไดร้ท์ ผลิตภัณฑ์รักษาเนื้อไม้ (CHAINDRITE and PREMAX : Wood
    Preservative)

  เป็นผลิตภัณฑ์สำเร็จรูปใช้ง่ายไม่ต้องผสมน้ำยาหรือน้ำมันอื่นใดอีก
  ใช้ทาหรือพ่นบนพื้นผิวของไม้ก่อนทาวัสดุเคลือบผิวอื่นๆ เพื่อป้องกัน ปลวก มอด และเชื้อรา
  อันเป็นสาเหตุสำคัญที่ทำให้ไม้ผุกร่อนเสียสภาพ เชนไดร้ท์ และพรีแมกซ์
  ผลิตภัณฑ์รักษาเนื้อไม้มีให้เลือก 3 สี คือ

1.  เชนไดร้ท์ ดีบี และพรีแมกซ์ ดีบี (DB:Dark Brown)
    สีน้ำตาลเข้มช่วยให้ตรวจสอบการทาได้ในระยะไกลเหมาะสำหรับทาไม้ที่ทำโครงคร่าวหลังคา
    คาน โครงฝ้า เพดาน

2.  เชนไดร้ท์ แอลบี และพรีแมกซ์ แอลบี (LB:Light Brown)
    สีน้ำตาลอ่อนตรวจสอบการทาได้ในระยะใกล้เหมาะสำหรับคร่าวในผนังสำหรับฝ้า เพดาน บัว
    ด้านในผนัง

  1.3 เชนไดร้ท์ ซีแอล และพรีแมกซ์ ซีแอล (CL:Colorless) ชนิดไม่มีสี ใช้ทารองพื้น ประตู
  หน้าต่าง วงกบ เฟอร์นิเจอร์ก่อนทาสีหรือวัสดุเคลือบผิวอื่น ๆ

2.  เชนไดร้ท์วู้ดสเตน สีย้อมไม้ (CHAINDRITE WOODSTAIN : Transparent Wood
    Coloring)

  []2.1 เชนไดร้ท์ วู้ดสเตน ชนิดเงา (Gloss) และกึ่งเงา (Semi Gloss)
  ใช้ย้อมสีไม้เฟอร์นิเจอร์ ฝาผนัง วงกบ ประตู หน้าต่าง บัวเชิงชาย ศาลานั่งเล่นไม้
  ทั้งภายในภายนอกให้เงางาม คงสภาพลายไม้และได้สีตามต้องการ
  มีสารปกป้องเนื้อไม้จากเชื้อราและแมลงทำลายไม้
  ป้องกันความชื้นและแสงยูวีด้วยการทาเชนไดร้ท์ วู้ดสเตน ชนิดเงาหรือกึ่งเงาเพียงอย่างเดียว
  เชนไดร้ท์ วู้ดสเตน ได้รับการขึ้นทะเบียนถูกต้องจากสำนักงานคณะกรรมการอาหารและยา
  มีให้เลือกมากกว่า 10 เฉดสี

  2.2 เชนไดร้ท์ วู้ดสเตน สีเคลือบใสชนิดด้าน(Clear Matt Finishing)
  เป็นสารเคลือบไม้ที่ผสมสารพิเศษที่ช่วยลบความเงาของสีย้อมไม้
  เชนไดร้ท์วู้ดสเตนชนิดเงาหรือกึ่งเงา
  ทาทับบนพื้นไม้ที่ไม่ต้องการความเงาหลังการทาสีย้อมไม้เชนไดร้ท์ วู้ดสเตน ชนิดเงาหรือกึ่งเงา
  โดยที่ไม่ปิดบังความสวยงามของลายไม้และยังเสริมตัวยาปกป้องผิวไม้จากการทำลายของเชื้อรา

  2.3 เชนไดร้ท์ เดคสเตน (Deckstain Floor Coloring) สีย้อมพื้นไม้คุณภาพสูง
  ป้องกันการขีดข่วน ความชื้น และแสงยูวี
  เหมาะสำหรับทาพื้นไม้ทั้งในและนอกอาคารเพื่อความสวยงามของพื้นลายไม้และทนทาน
  มีให้เลือกใช้มากกว่า 5 เฉดสี

  2.4 เชนไดร้ท์ วู้ดสเตน อควา (Aqua) เป็นสีย้อมไม้สูตรน้ำมีความปลอดภัยต่อการใช้งานสูง
  ด้วยเทคโนโลยีการผลิตที่ใช้ อะครีลิค โพลีเมอร์ ที่ออกแบบให้ฟิล์มสีมีความเงาทนนาน
  มีความทนทานต่อสภาวะแวดล้อมสูง ผิวฟิล์มแห้งตัวรวดเร็ว ซึมเข้าไปในเนื้อไม้ได้เป็นอย่างดี
  ทำให้ฟิล์มสีมีความทนทานสูง ไม่ลอก พอง หรือ แตก

3.  ผลิตภัณฑ์ถนอมเนื้อไม้สัก และไม้เขตร้อน (CHAINDRETE TEAK OIL : Wood
    Moisturizer)

  3.1 เชนไดร้ท์ ทีคออยล์ ผลิตจากการผสมผสานน้ำมันสกัดจากไม้ธรรมชาติที่จะทำหน้าที่เสมือน
  “สารหล่อเลี้ยงความชื้น” ให้กับไม้เพื่อช่วยป้องกันเฟอร์นิเจอร์ไม้นอกอาคารจากแสงแดด
  ไม้สักและไม้ต่าง ๆ จะสูญเสีย “น้ำมันไม้”
  ที่มีอยู่ตามธรรมชาติเมื่อทิ้งให้สัมผัสแสงแดดและสภาพอากาศภายนอกอาคาร ทำให้เกิดการ “แห้ง
  และ แตก” ของเนื้อไม้ การชโลมไม้ด้วย เชนไดร้ท์ ทีคออยล์
  นอกจากจะสามารถรักษาสภาพไม้ให้ดูใหม่
  ยังอาจจะช่วยใช้ฟื้นฟูสภาพไม้เก่าให้ดูใหม่ขึ้นได้ระดับหนึ่ง เชนไดร้ท์ ทีคออยล์
  มีส่วนผสมที่ช่วยป้องกันรังสี UV จากแสงแดด, ป้องกันความชื้นจากสภาพอากาศ
  และสารป้องกันเชื้อราทำลายไม้

  3.2 เชนไดร้ท์ ทีคออยล์ แอโรโซล (TEAK OIL Aerosol)
  เพิ่มความสะดวกการใช้ทีคออยล์ในรูปสเปรย์ฉีดพ่น

4.  ผลิตภัณฑ์รักษาเนื้อไม้ที่ใช้งานอุตสาหกรรม (Industrial Wood Preservative)

  4.1 ดีวาเทิร์น 10 อีซี (DEVATERN 10 EC) เป็นผลิตภัณฑ์รักษาเนื้อไม้ในงานอุตสาหกรรม
  ใช้ง่ายโดยผสมดีวาเทิร์น 10 อีซี 1 ส่วน กับน้ำให้เป็น 100 ส่วน ใช้แช่ จุ่ม
  หรือฉีดพ่นไม้ป้องกัน ปลวก มอด และแมลงทำลายไม้อื่นๆ ใช้ได้ดีทั้งไม้เนื้ออ่อนและไม้เนื้อแข็ง
  ฉีดพ่นไม้ซุง ในระหว่างการชักลาก แช่ไม้เสาหลัก แช่ไม้พาเลต และไม้แปรรูป เช่น หน้าต่าง
  ประตู รวมถึงวงกบ หรือผลิตภัณฑ์หัตถกรรมที่ทำจากไม้

5.  เชนไดร้ท์ เอชดี ผลิตภัณฑ์รักษาเนื้อไม้ภายนอกอาคาร (CHAINDRITE HD : Wood
    Preservative)

  เป็นผลิตภัณฑ์รักษาเนื้อไม้ที่มีประสิทธิภาพสูง
  เหมาะสำหรับการปกป้องรักษาไม้ภายนอกอาคารบริเวณที่มีความชื้นสูงหรือไม้ที่มีการสัมผัสกับความชั้นสลับแห้ง
  ใช้งานง่ายเพียงทาหรือพ่นบนพื้นผิวของไม้ เพื่อป้องกันการผุกร่อนของไม้อันเนื่องมาจากปลวก
  มอด แมลงอื่นๆ และเชื้อรา

  กลุ่มผลิตภัณฑ์ป้องกันและกำจัดแมลง (Insecticide Group) ใช้ป้องกันและกำจัดแมลงต่างๆ
  ทั้งในบ้านเรือนและในสาธารณะชุมชน ประกอบด้วย

1.  ผลิตภัณฑ์ป้องกันกำจัดปลวกใต้ดิน และแมลงรอบๆ อาคาร (Soil Treatment
    Termiticide and Perimeter Treatment)

  ชื่อทางการค้า เชนไดร้ท์ สเตดฟาส (CHAINDRITE STEDFAST) ไบฟอร์ซ (BIFORCE)
  และไซเปอร์แทค (ZYPERTAC) เป็นกลุ่มผลิตภัณฑ์ที่ใช้ป้องกันกำจัดปลวกใต้ดินที่มีคุณภาพสูง
  และเป็นที่เชื่อถือกันมานาน เพื่อใช้ราดพื้นใต้บ้านหรืออาคารที่กำลังก่อสร้าง
  หรืออัดลงใต้บ้านที่สร้างเสร็จแล้ว สร้างชั้นสารเคมีที่มีประสิทธิภาพ
  ป้องกันการรุกรานของปลวกใต้ดิน มีให้เลือก 3 สูตร คือ

  1.1 ผลิตภัณฑ์ป้องกันกำจัดปลวกและแมลงสูตรน้ำแบบเอสซี (Suspension Concentrate)
  ที่มีคุณสมบัติพิเศษเพิ่มประสิทธิภาพในการยึดเกาะเม็ดดิน ทนต่อการชะล้างของน้ำ
  ทนต่อความร้อนระอุของผิวดิน ลดผลกระทบต่อสิ่งแวดล้อม และไม่มีกลิ่นรบกวนต่อผู้อยู่อาศัย
  ให้ผลป้องกันได้ยาวนานกว่า 6 ปี นอกจากนี้ยังไม่ถูกดูดซึมโดยพืชหรือต้นไม้
  จึงสามารถใช้กำจัดมดและแมลงที่อยู่อาศัยในพื้นที่รอบๆ อาคารได้ดีมีให้เลือกหลายความเข้มข้น
  ได้แก่ เชนไดร้ท์ สเตดฟาส 8 เอสซี (CHAINDRITE STEDFAST 8 SC) , เชนไดร้ท์
  สเตดฟาส 30 เอสซี (CHAINDRITE STEDFAST 30 SC), ไบฟอร์ซ 5 เอสซี (BIPHORSE 5
  SC), ไบฟอร์ซ 10 เอสซี (BIFORCE 10 SC)

  1.2 ผลิตภัณฑ์ป้องกันกำจัดปลวกและแมลงสูตรน้ำมันแบบอีซี (Emulsifiable Concentrate)
  มีประสิทธิภาพสูง ใช้กำจัดแมลงได้รวดเร็ว เหมาะสำหรับบ้านหรืออาคารที่มีพื้นที่มาก ๆ
  ป้องกันปลวกยาวนานมากกว่า 4 ปี มีให้เลือกหลายความเข้มข้น ได้แก่ เชนไดร้ท์ สเตดฟาส 40
  อีซี (CHAINDRITE STEDFAST 40 EC), เชนไดร้ท์ สเตดฟาส 10 อีซี (CHAINDRITE
  STEDFAST 10 EC), ไบฟอร์ซ 30 ทีซี (BIFORCE 30 TC), ไบฟอร์ซ 100 อีซี (BIFORCE
  100 EC), ไซเปอร์แทค 25 อีซี (ZYPERTAC 25 EC)

  1.3 ผลิตภัณฑ์ป้องกันกำจัดปลวกและแมลงสูตรน้ำแบบเอ็มซี (Microemulsion Concentrate)
  ได้แก่ ไซเปอร์แทค 10 และ 15 เอ็มซี (ZYPERTAC 10 and 15 MC)
  ไม่มีกลิ่นใช้ราดพื้นป้องกันปลวกใต้ดินระยะยาวนานกว่า 3 ปี 1 ลิตรผสมน้ำได้ 40-60 ลิตร
  ราดพื้นที่ 8 ตารางเมตร ถ้าใช้สำหรับการฉีดป้องกันแมลงรอบ ๆ บ้าน 1 ลิตรผสมน้ำ 125 ลิตร

2.  ผลิตภัณฑ์ป้องกันกำจัดปลวกใต้ดิน และแมลงรอบๆ อาคารชนิดไม่มีฤทธิ์ขับไล่ (Soil
    Treatment Termiticide and Perimeter Treatment – Non-repellent active
    ingredients)

  สารออกฤทธิ์กลุ่มใหม่ไม่มีฤทธิ์ขับไล่ปลวกมีคุณสมบัติพิเศษสามารถส่งผ่านสารออกฤทธิ์จากปลวกตัวหนึ่งไปยังอีกตัวหนึ่งได้
  จึงมีแนวโน้มทำให้มีการตายต่อเนื่องได้ มีด้วยกัน 2 ชนิดคือ

  2.1 อิมิฟอร์ซ 5 เอสซี และ อิมิฟอร์ซ 20 เอสซี สารออกฤทธิ์ คือ อิมิดาคลอพริด
  (Imidacloprid) 5% และ 20% ตามลำดับ

  2.2 พรีแมกซ์ อิมิฟอร์ซ 50 เอสซี สารออกฤทธิ์ คือ อิมิดาคลอพริด (Imidacloprid) 5%

  2.3 ฟิปฟอร์ซ 5 เอสซี สารออกฤทธิ์ คือ ฟิโพรนิล (Fipronil) 5%

3.  ผลิตภัณฑ์ป้องกันและกำจัดปลวก มอด มด และแมลงคลานอื่นๆ ชนิดผง เชนไดร้ท์ เพาเดอร์
    (CHAINDRITE POWDER)

  เป็นผลิตภัณฑ์ป้องกันและกำจัดปลวก มอด มด และแมลงคลานอื่นๆ ชนิดผง
  ใช้สารออกฤทธิ์เพอร์เมทริน (Permethrin)
  ซึ่งมีความปลอดภัยกับคนและสัตว์เลี้ยง(เมื่อใช้ตามคำแนะนำบนฉลาก)
  ใช้โรยบริเวณที่ไม่สามารถฉีดพ่นสารเคมีชนิดน้ำได้ เช่น ขอบประตูและหน้าต่าง รอยต่อปลั๊กไฟ
  เป็นต้น

  4. ผลิตภัณฑ์ป้องกันกำจัดปลวกใต้ดิน และแมลงรอบๆ อาคารที่ขึ้นทะเบียนผลิตภัณฑ์
  ที่ประเทศออสเตรเลียแล้ว (Termiticide and Turf & Ornament Insecticide
  Registered with Australian Pesticide and Veterinary Medicines
  Authority, APVMA)

  4.1 เชนไดร้ท์ 100 อีซี (CHAINDRITE 100EC)
  ผลิตภัณฑ์ที่ใช้ป้องกันกำจัดปลวกใต้ดินสูตรน้ำมันกลิ่นอ่อนที่มีคุณภาพสูง ใช้สารออกฤทธิ์ ไบเฟนทริน
  (Bifenthrin) 10%

  4.2 เชนไดร้ท์ 80 เอสซี (CHAINDRITE 80SC) ผลิตภัณฑ์สูตรน้ำแบบเอสซีที่มีคุณภาพสูง
  ใช้ป้องกันกำจัดแมลงบนสนามหญ้า และพุ่มไม้ประดับรอบๆอาคาร ใช้สารออกฤทธิ์ ไบเฟนทริน
  (Bifenthrin) 8%

  4.3 ไบฟอร์ซ 80 เอสซี (BIFORCE 80SC) ผลิตภัณฑ์ที่ใช้ป้องกันกำจัดปลวกใต้ดิน
  และแมลงรอบๆอาคารสูตรน้ำแบบเอสซีที่มีคุณภาพสูง ใช้สารออกฤทธิ์ ไบเฟนทริน
  (Bifenthrin) 8%

  5. ผลิตภัณฑ์กำจัดแมลงเพื่อสาธารณสุขชุมชน (Public Health Insecticide)

1.  เชอร์วาไซด์ - ดี (SHERWACIDE - D) เป็นผลิตภัณฑ์ใช้ป้องกันและกำจัดยุงในบ้านเรือน
    หรืออาคารสถานที่ โรงแรม โรงภาพยนต์ โรงงานผลิตอาหาร ตลอดจนบริเวณตลาดสด
    เป็นต้น โดยฉีดพ่นได้ทั้งแบบหมอกควัน (Fogging) และแบบฝอยละเอียด (ULV)
    มีประสิทธิภาพในการกำจัดยุงและแมลงบินได้ดี และมีความปลอดภัยต่อมนุษย์และสิ่งแวดล้อม
    (เมื่อใช้ตามคำแนะนำบนฉลาก)

  5.2 เอาท์ริกเกอร์ (OUTRIGGER) เป็นผลิตภัณฑ์ใช้ป้องกันกำจัดยุงและกำจัดแมลงในบ้านเรือน
  โรงแรม ภัตตาคาร ตลาดสด ฟาร์มปศุสัตว์ เป็นต้น มีความเป็นพิษต่ำ ปลอดภัยต่อมนุษย์
  สิ่งแวดล้อมและสัตว์เลี้ยง (เมื่อใช้ตามคำแนะนำบนฉลาก)
  สามารถใช้ได้ด้วยวิธีฉีดพ่นพื้นผิวแบบหมอกควัน (Fogging) และแบบฝอยละเอียด (ULV)

  [] 5.3 เพอริท อาร์ทียู (PERIT RTU) มีสารออกฤทธ์คือ Cypermethrin
  เพื่อในการฉีดพ่นแบบพื้นผิวและแบบฝอยละเอียด (ULV) เพื่อป้องกันและกำจัดแมลง เช่น ยุง
  แมลงวัน แมลงสาบและมดรอบ ๆ บ้านเรือน หรืออาคารสถานที่โล่ง

  5.4 วาโปน่า 50 อีซี (VAPONA 50 EC) เหมาะสำหรับเครื่องฉีดพ่นแบบหมอกควัน
  โดยผสมวาโปน่า 50 อีซี 1 ลิตรต่อน้ำมันโซล่า 25 ลิตร
  เพื่อใช้ป้องกันและกำจัดแมลงในบ้านเรือนหรืออาคารสถานที่ เช่น แมลงบิน ยุง
  และแมลงคลานทั่ว ๆ ไป ซึ่งสารชนิดนี้สามารถสลายตัวได้อย่างรวดเร็วและไม่ตกค้าง

  5.5 วาโปน่า ฟ้อกกิ้ง บี (VAPONA Fogging B)
  ใช้กับเครื่องพ่นหมอกให้เกิดละอองหมอกหนาเสริมประสิทธิภาพกำจัดยุงและแมลงบินอื่นๆ
  ที่ซ่อนเร้นตามบ้านเรือนหรืออาคารสถานที่ได้ดี สลายตัวได้เร็วและไม่ตกค้าง

  5.6 สคูลเนอร์ (SCHOONER) ใช้ในการป้องกันและกำจัดยุงและแมลงบินในบ้านเรือน
  หรืออาคารสถานที่ ในโรงงานอุตสาหกรรม โดยการฉีดพ่นแบบหมอกควัน (Fogging)
  หรือแบบฝอยละเอียด (ULV)

  5.7 เดร็กเจอร์ 10 เอสซี (DREDGER 10 SC)
  เป็นผลิตภัณฑ์ใช้ป้องกันและกำจัดแมลงในบ้านเรือน หรือบริเวณอาคารสถานที่
  ในโรงงานอุตสาหกรรม เช่น ยุง แมลงวัน แมลงสาบ และมด เป็นต้น
  นอกจากนี้ยังสามารถใช้สำหรับชุบมุ้ง เพื่อป้องกันและกำจัดยุงได้อีกด้วย

  6. ผลิตภัณฑ์สเปรย์ป้องกันและกำจัดแมลงในบ้านเรือน (Household Insecticide
  Aerosol)

  6.1 เชนไดร้ท์ 1 สเปรย์ (CHAINDRITE 1 Crack and Crevice Aerosol) กำจัดปลวก
  มด และแมลงสาบ ในบ้านเรือน ใช้ป้องกันและกำจัดแมลงเฉพาะจุดอย่างง่ายๆ ด้วยตัวคุณเอง
  โดยเฉพาะจุดที่มีปัญหาเรื่องปลวก หรือบริเวณที่ต้องการป้องกัน ปลวก มอด มด และแมลงสาบ
  โดยตัวยาไม่ฟุ้งกระจาย เพราะมีหลอดฉีดพ่นนิรภัยขนาดเล็กและยาวเป็นพิเศษ
  ซอกซอนเข้าฉีดตามรอยแตกรอยต่อ ซอกมุม หลืบ ผนังฝา 2 ชั้น ฝ้าเพดาน ประตู
  และวงกบประตูหน้าต่าง รวมทั้งทางเดินของมด แมลงสาบ และแมลงต่าง ๆ
  ออกฤทธิ์กำจัดเห็นผลทันที เพราะมีส่วนผสมของสารออกฤทธิ์
  อัลฟ่าไซเปอร์เมทรินและไบเฟนทรินที่มีความปลอดภัยสูงแต่มีฤทธิ์ในการกำจัดแมลงคลานได้ดี
  โดยจะออกฤทธิ์ทันทีที่แมลงสัมผัสหรือเดินผ่านบริเวณที่ฉีดเชนไดร้ท์ 1 สเปรย์ไว้
  คงฤทธิ์การกำจัดแมลงคลานได้นาน 4-6 สัปดาห์

  6.2 เชนไดร้ท์เหลือง (CHAINDRITE Mosquito Killer Aerosol)
  สเปรย์กำจัดยุงและแมลงในบ้านเรือน มั่นใจในเรื่องความปลอดภัย กลิ่นบางเบาไม่รบกวน
  ใช้ฝาฉีดชนิด Spray Through Cap ป้องกันสารเคมีเลอะเปื้อนมือขณะฉีด
  กำจัดยุงภายในและรอบๆ บ้านอย่างมีประสิทธิภาพและมั่นใจเรื่องความปลอดภัย
  เพราะเชนไดร้ท์เหลืองสเปรย์กำจัดยุงผสม เอสไบโออัลลิทริน (เอสไบโออัลลิทริน =
  Esbioallethrin) ในสูตร ร่วมกับเพอร์เมทริน (Permethrin) และดี-อัลเลทริน
  (d-Allethrin) ออกฤทธิ์น็อคและฆ่ายุงทุกชนิดได้รวดเร็ว

  6.3 เชนไดร้ท์อะควา (CHAINDRITE AQUA Mosquito Killer Aerosol)
  เป็นสเปรย์สูตรน้ำประสิทธิภาพสูงสำหรับกำจัดยุง แมลงบิน
  และแมลงคลานในบ้านด้วยการเขย่ากระป๋องก่อนฉีดก็ฉีดได้ทั่วบริเวณ
  มีประสิทธิภาพและความปลอดภัยเช่นเดียวกับเชนไดร้ท์เหลืองกำจัดยุง ไม่มีกลิ่นรบกวนขณะฉีด

  6.4 เชนไดร้ท์ 2 (CHAINDRITE 2 All Insects killer Aerosol)
  สเปรย์ใช้กำจัดยุงและแมลงในบ้านเรือน ในโรงงานอุตสาหกรรม หรือ อาคารสถานที่ เช่น ยุง
  แมลงวัน ริ้น แมลงสาบ มด ตัวสามง่าม หมัด เรือด เห็บ และแมลงเล็กๆ อื่นๆ
  ออกฤทธิ์ปกป้องนานกว่า 4 สัปดาห์ เป็นสเปรย์ชนิดอัดแก๊สพร้อมฉีด
  สามารถป้องกันสารเคมีเลอะเปื้อนมือขณะฉีดเพราะใช้ฝาฉีดชนิดสเปรย์ทรู (Spray Through
  Cap) สามารถฉีดได้ทันทีโดยไม่ต้องเปิดฝา

  6.5 เชนไดร้ท์ 2 กลิ่นลาเวนเดอร์ (CHAINDRITE 2 LAVENDER) เป็นผลิตภัณฑ์กำจัดยุง
  แมลงสาบ แมลงเม่าและแมลงบินขนาดเล็กอื่นๆ ชนิดอัดแก๊สพร้อมฉีด กลิ่นลาเวนเดอร์
  สามารถป้องกันสารเคมีเลอะเปื้อนมือขณะฉีดเพราะใช้ฝาฉีดชนิดสเปรย์ทรู (Spray Through
  Cap) สามารถฉีดได้ทันทีโดยไม่ต้องเปิดฝา

  กลุ่มผลิตภัณฑ์เพื่อสุขอนามัยและทำความสะอาด (Cleansers Group)
  เป็นผลิตภัณฑ์ที่ใช้ทำความสะอาดอเนกประสงค์ รวมถึง ผลิตภัณฑ์ล้างจานชาม
  เจลล้างมือแบบไม่ต้องใช้น้ำ ผลิตภัณฑ์ไล่แมลงป้องกันแมลงกัด และผลิตภัณฑ์เพื่อสุขอนามัยของสุนัข
  เช่น แชมพู แป้ง สบู่ และสเปรย์สูตรน้ำฉีดพ่นกรงสุนัข

1.  ผลิตภัณฑ์ทำความสะอาด (LIQUID CLEANSING AGENTS)

    1.  ทีโพล์เพียว ผลิตภัณฑ์ทำความสะอาดเอนกประสงค์ (TEEPOL PURE : Multipurpose
        Cleansing Liquid)
        เป็นผลิตภัณฑ์ทำความสะอาดชนิดเข้มข้นสูตรถนอมมือผู้ใช้เป็นพิเศษ
        ปราศจากสารเติมแต่งจึงไม่มีสารตกค้าง
        สามารถใช้ชำระล้างขจัดคราบสกปรกคราบไขมันต่างๆ
        ให้ความใสสะอาดแก่อุปกรณ์เครื่องใช้ต่าง ๆ เช่น ขวดนม
        ภาชนะของใช้เสื้อผ้าของลูกน้อย
        ให้ความใสสะอาดของเครื่องแก้วที่ต้องการทะนุถนอมและไม่ระคายเคืองผิวหนัง
        ทีโพล์ผลิตด้วยน้ำบริสุทธิ์ที่ผ่านระบบกรองรีเวิร์สออสโมซีส (อาร์โอ)
        กรองเกลือแร่ในน้ำออกจนหมดก่อนนำไปผลิต

    2.  ทีโพล์ดิช ซุปเปอร์ 2 (TEEPOL Dish Super 2 : Dish Washing Liquid)
        ผลิตภัณฑ์สำหรับงานล้างจานชาม และเครื่องใช้ในครัวสูตรใหม่
        ขจัดคราบไขมันหนาได้ดีเป็นพิเศษ มีกลิ่นส้มที่ให้ความสดชื่น และส่วนผสมของ Tea Tree
        Oil ที่มีประสิทธิภาพฆ่าเชื้อแบคทีเรีย
        เพิ่มพลังประสิทธิภาพขจัดคราบมันและกลิ่นคาวที่ติดจานชาม เครื่องแก้ว
        ภาชนะเครื่องครัวต่างๆ กลิ่นไม่ติดจานชาม เพื่อภาชนะสะอาด ถูกอนามัย

    3.  ทีโพล์เบบี้ (TEEPOL Baby) ผลิตภัณฑ์สำหรับล้างขวดนม จุกนม
        และเครื่องใช้สำหรับเด็ก มีส่วนผสมของสาร Alkyl Polyglucoside
        ซึ่งเป็นสารสกัดจากข้าวโพด ช่วยขจัดคราบนมและกลิ่นนมอย่างสะอาด
        ไม่ทิ้งกลิ่นและสารตกค้างติดภาชนะ ล้างออกง่าย ปลอดภัย
        พร้อมกลิ่นหอมอ่อนละมุนจากสารสกัดผลไม้

  2. ผลิตภัณฑ์เพื่อสุขอนามัย (SANITIZING AGENTS)

  2.1 ดีเฟ้นส์แท็บเล็ต (DEFENSE TABLET : Slow Release Chlorine Disinfectant)
  เม็ดคลอรีนฆ่าเชื้อโรค ขจัดกลิ่น หินปูนและไขมัน

  2.2 ทีโพล์ อัลเจล (TEEPOL AL-GEL : Disinfectant Ethanol Gel for Waterless
  Hand Washing) เอธานอลเจลสำหรับทำความสะอาดมือโดยไม่ต้องใช้น้ำ
  มีคุณสมบัติฆ่าเชื้อโรคได้
  สะดวกในการใช้และไม่เป็นอันตรายเมื่อใช้อย่างถูกต้องตามคำแนะนำที่ระบุในฉลาก

  3. แชมพูสำหรับสุนัข และสินค้าเพื่อสุขอนามัยของสุนัข (Dog Shampoo and Pet Care
  Products)

1.  เชนการ์ด1 (CHAINGARD 1) ฉลากสีส้ม แชมพูป้องกันและขจัดเห็บหมัดสำหรับสุนัขตัวใหญ่
    ผสมสารเพอร์เมทริน
    ซึ่งเป็นสารในกลุ่มไพรีทรอยด์ให้ความปลอดภัยและไม่ระคายเคืองต่อผิวของผู้ใช้และสุนัข

2.  แชมพูสุนัขเล็ก (CHAINGARD SMALL DOG) ฉลากสีฟ้า สูตรอ่อนโยน ผสมสารเพอร์เมทริน
    ป้องกันและขจัดเห็บหมัด สำหรับสุนัขตัวเล็ก

3.  เชนการ์ด เฟรช แอนด์ คลีน (CHAINGARD FRESH & CLEAN) ฉลากสีน้ำตาล
    ผสมเออร์การซาน ดีพี 300 สามารถกำจัดเชื้อแบคทีเรีย
    ซึ่งเป็นสาเหตุของกลิ่นได้อย่างมีประสิทธิภาพ และยังสามารถอาบได้บ่อยตามต้องการ

4.  เชนการ์ด พัพปี้ แชมพู (CHAINGARD PUPPY SHAMPOO) ฉลากสีชมพู
    แชมพูเหลวใช้อาบน้ำลูกสุนัข กลิ่นหอมสดชื่น เพื่อลูกสุนัขโดยเฉพาะ ผสมคอนดิชั่นเนอร์
    สารสกัดธรรมชาติจากดอกคาโมมายด์ (Camomile Extract) และวิตามินคอมเพล็กซ์
    (Vitamin Complex) ช่วยบำรุงผิวและขน ทำให้ขนฟู นุ่ม เป็นเงางาม

5.  เชนการ์ด เม็ดดิเคทเต็ด (CHAINGARD MEDICATED) ฉลากสีเขียว ผสม TEA TREE OIL
    ช่วยปรับสภาพผิว ลดอาการคันและอักเสบ อันเนื่องมาจากอาการแพ้จากการกัดของเห็บ หมัด
    หรือแผลจากการข่วนเกา ทั้งยังป้องกันและขจัดแบคทีเรีย ซึ่งเป็นสาเหตุของกลิ่น

6.  เชนการ์ด คอนดิชันเนอร์ (CHAINGARD CONDITIONER) ฉลากสีม่วง มีส่วนผสมของ
    conditioner ช่วยปรับสภาพขนของสุนัขให้มีสุขภาพแข็งแรง ขนนุ่มลื่น และมีส่วนผสมของ
    Silicone ช่วยลดการพันกันของขนสุนัข ทำให้ขนเงางาม หวีง่าย
    พร้อมส่วนผสมของเออร์กาซาน ดีพี300
    ช่วยขจัดเชื้อแบคทีเรียที่เป็นสาเหตุของกลิ่นตัวสุนัขได้อย่างมีประสิทธิภาพ

7.  เชนการ์ด สเปรย์สูตรน้ำ (CHAINGARD PET BEDDING Water Based Anti Tick and
    Flea Spray) สเปรย์สูตรน้ำประสิทธิภาพสูง สำหรับฉีดบริเวณที่นอนสุนัข หรือภายในกรง
    ช่วยกำจัดเห็บ และไม่ให้ไข่เห็บ หมัดฟักเป็นตัว เพื่อสุขอนามัยที่ดีของสุนัข

8.  แป้งเชนการ์ด (CHAINGARD POWDER Anti Tick and Flea)
    โรยตัวสุนัขเพื่อขจัดเห็บหมัด และป้องกันเห็บหมัดกลับเข้าใหม่นานหลายวัน
    มีกลิ่นหอมของดอกไม้ธรรมชาติ

9.  เชนการ์ด ดราย แชมพู (CHAINGARD DRY SHAMPOO) ผลิตภัณฑ์ทำความสะอาดผิวหนัง
    และขนของสุนัขโดยไม่ต้องใช้น้ำ ช่วยดูดซับคราบไขมัน
    สิ่งสกปรกบนผิวหนังและเส้นขนให้หลุดออก ใช้ได้บ่อยครั้งตามต้องการ

10. การ์เดอร์ เนเจอเร็ล แอนตี้ฟลี (GARDER NATUREL Anti Flea)
    แชมพูสูตรอ่อนโยนผสมสารเพอร์เมทริน ซึ่งเป็นสารในกลุ่มไพรีทรอยด์ ที่มีความปลอดภัย
    ไม่ระคายเคืองต่อผิวของผู้ใช้และสุนัข มีประสิทธิภาพในการป้องกันและขจัดเห็บ หมัดได้ดี

11. การ์เดอร์ เนเจอรัล เฟรชแอนด์ฟลัฟฟี่ (GARDER NATURAL Fresh & Fluffy)
    พัฒนาขึ้นมาเพื่อสุนัขขนยาวโดยเฉพาะ มีค่า pH เป็นกลางเหมาะกับผิวของสุนัข
    จึงไม่ระคายเคือง ด้วยสูตรที่อ่อนโยนต่อผิวสุนัขเป็นพิเศษ จึงสามารถอาบได้บ่อยตามต้องการ
    ทั้งยังผสมคอนดิชั่นเนอร์ กลิ่นหอมคงทนที่ทำให้ขนสุนัขฟูนุ่มเป็นเงางาม

12. การ์เดอร์ เนเจอรัล เทียเล็ส (GARDER NATURAL Tearless)
    พัฒนาขึ้นมาเพื่อลูกสุนัขโดยเฉพาะ
    พร้อมส่วนผสมของสารสกัดธรรมชาติไม่มีอาการระคายเคืองต่อตาขณะอาบน้ำ
    จึงปลอดภัยและอ่อนโยนต่อผิวเป็นพิเศษ สามารถอาบได้บ่อยตามต้องการ

13. การ์เดี้ยน ซอฟเซนส์ (Gardian Sofsense) แชมพูทำความสะอาดขนสุนัข
    มีส่วนผสมของเออร์กาซาน ดีพี30 สามารถยับยั้งเชื้อแบคทีเรียที่เป็นสาเหตุของกลิ่นตัวสุนัข
    อ่อนโยนต่อผิวเป็นพิเศษ เหมาะอย่างยิ่งสำหรับสุนัขขนยาวมีส่วนผสมของ conditioner
    ทำให้ขนสุนัขฟูนุ่มสวยเป็นเงางาม

14. ชิโร ซาช่า คอนดิชันนิ่ง แชมพู (SHIRO ZASHA CONDITIONING) แชมพูเกรดพรีเมี่ยม
    ทำความสะอาดขนสุนัข ผสมสารคอนดิชันเนอร์ ที่มาจากธรรมชาติ
    ประกอบด้วยสารทำความสะอาดที่ไม่ระคายเคืองต่อผิว (Alkyl Polyglucocide) ,
    มีส่วนผสมของสารคอนดิชันเนอร์จากธรรมชาติ, พร้อมสารสกัดจากธรรมชาติและ วิตามินรวม
    เพื่อช่วยป้องกันการระคายเคืองและบำรุงขนและผิวหนังให้มีสุขภาพดี

15. ชิโร ซาช่า พัพปี้ แชมพู (SHIRO ZASHA PUPPY) แชมพูเกรดพรีเมี่ยม
    ทำความสะอาดลูกสุนัข ทำให้ขนฟู นุ่ม เป็นเงางาม บำรุงผิวและขน กลิ่นหอมสดชื่น
    ประกอบด้วยส่วนผสมสารทำความสะอาดที่ผลิตจากข้าวโพด (Alkyl Polyglucoside)
    สารทำความสะอาดที่ไม่ระคายเคืองและมีความอ่อนโยนต่อผิวหนังลูกสุนัข
    มีส่วนผสมของคอนดิชั่นเนอร์ พร้อมสารสกัดธรรมชาติจากดอกคาโมมายด์ และ วิตามิน
    คอมเพล็กซ์

16. 

17. ชิโร ซาช่า สกินแคร์ แชมพู (SHIRO ZASHA SKINCARE)
    แชมพูเกรดพรีเมี่ยมทำความสะอาดขนสุนัข
    ที่มีส่วนผสมของสารที่ช่วยบำรุงและรักษาสุขภาพของผิวหนัง
    ประกอบด้วยสารทำความสะอาดที่ไม่ระคายเคืองต่อผิว (Alkyl Polyglucocide),
    มีส่วนผสมของสารที่ช่วยรักษาอาการผิดปกติต่างๆ ของผิวหนังสุนัข
    และมีส่วนผสมสารคอนดิชั่นเนอร์จากธรรมชาติ, พร้อมสารสกัดจากธรรมชาติและวิตามินรวม
    เพื่อช่วยป้องกันการระคายเคืองและบำรุงขนและผิวหนังให้มีสุขภาพดี

  4. แชมพูขจัดเหาและไข่เหาสคัลลี่ (SCULLY : Anti Lice Shampoo)

  สระผมเพียงครั้งเดียวสามารถขจัดเหาและไข่เหาได้หมดสิ้น ใช้สะดวก มีกลิ่นหอม
  ผสมสารเพอร์เมทรินในกลุ่มไพรีทรอยด์ ที่มีประสิทธิภาพในการกำจัดเหา
  และให้ความปลอดภัยต่อผู้ใช้สูง (เมื่อใช้ตามคำแนะนำบนฉลาก)

  กลุ่มผลิตภัณฑ์อื่นๆ เป็นผลิตภัณฑ์หลากหลายประเภท ที่บริษัทได้พัฒนาขึ้น
  หรือปรับแต่งให้ตรงกับความต้องการในตลาด ได้แก่

  1. สะตัน เหยื่อกำจัดหนูแบบเม็ด : STUN Block Bait Rodenticide

  เหยื่อกำจัดหนูสำเร็จรูปนำเข้าจากประเทศอังกฤษ เป็นเม็ดแข็งรูปไข่
  ใช้สะดวกมีส่วนผสมของอาหารที่หนูชอบ แต่งด้วยรสขมเพราะหนูไม่สามารถรับรู้รสขม
  แต่สัตว์อื่นไม่ชอบ จึงมีความปลอดภัยสูง ไม่ทำให้หนูดื้อต่อยา การออกฤทธิ์เป็นไปอย่างช้า ๆ
  หนูจะตายภายใน 3-5 วัน โดยที่หนูไม่ทราบว่าสะตันเป็นเหยื่อพิษ จึงไม่ขยาดเช่นเหยื่อพิษอื่น ๆ

  2. ผลิตภัณฑ์เคมีเกษตร (Agrochemical Insecticide)

  ผลิตภัณฑ์ป้องกันและกำจัดแมลง : Insecticide Product

  2.1 มาริอัส (MARIUS) เป็นผลิตภัณฑ์ใช้ป้องกันและกำจัดแมลงศัตรูพืชชนิดต่างๆ เช่น
  หนอนกินใบ หนอนเจาะฝักถั่ว เพลี้ยจักจั่นมะม่วง หนอนกระทู้ผัก ใน สวนผลไม้ ส้ม มะม่วง
  ทุเรียน พืชผัก คะน้า ถั่ว พริก พืชไร่ นาข้าว ไม้ดอกไม้ประดับ ออกฤทธิ์แบบสัมผัส
  กำจัดแมลงได้รวดเร็ว ปลอดภัย ฤทธิ์ตกค้างน้อย

  2.2 มาริอัส 10 (MARIUS 10) เป็นผลิตภัณฑ์ใช้ป้องกันและกำจัดหนอนเจาะฝักถั่ว
  หนอนกินใบผัก เพลี้ยจักจั่นมะม่วง หนอนกระทู้ผัก ในไม้ผลต่างๆ พืชผัก พืชไร่ นาข้าว
  ไม้ดอกไม้ประดับ ออกฤทธิ์แบบสัมผัส

  2.3 โมโรแซน (MOROSAN) เป็นผลิตภัณฑ์ใช้ป้องกันและกำจัดแมลงศัตรูพืชชนิดต่างๆ เช่น
  หนอนชอนใบส้ม และ ไร เพลี้ยไฟ ในไม้ผลต่างๆ พืชผัก พืชไร่ นาข้าว ไม้ดอกไม้ประดับ
  อัตราใช้น้อย ป้องกันและกำจัดแมลงได้ดีดี

  2.4 โบวี่ (BOWIE) เป็นผลิตภัณฑ์ใช้ป้องกันและกำจัดแมลงศัตรูพืชชนิดต่างๆ เช่น
  เพลี้ยไฟกล้วยไม้ พริก มะเขือ แตงโม หนอนม้วนใบถั่ว ในไม้ผลต่างๆ พืชผัก พืชไร่ นาข้าว
  ไม้ดอกไม้ประดับ ออกฤทธิ์แบบสัมผัสและดูดซึมได้รวดเร็ว ปลอดภัย ฤทธิ์ตกค้างน้อย

  2.5 ไวต์ออยล์ (WHITE OIL) ประกอบด้วยน้ำมันปิโตรเลียม 80%โดยน้ำหนัก
  เป็นสารป้องกันและกำจัดแมลงหวี่ขาวยาสูบในฝ้าย

  2.6 เชอร์ออยล์ (SHER OIL) ประกอบด้วยน้ำมันปิโตรเลียม 80%โดยน้ำหนัก
  เป็นสารป้องกันและกำจัดแมลงหวี่ขาวยาสูบในฝ้าย

8.  

9.  

10. ผลิตภัณฑ์สารจับเปียกใบ : Wetting Agent for Insecticide Product

  2.7 เชอเรสตอล (SHERESTOL) คุณสมบัติดี เป็นสารลดแรงตึงผิวและจับเปียกใบ
  ช่วยเสริมฤทธิ์ของสารเคมีเกษตร ละลายน้ำได้ดี สภาพเป็นกลาง ไม่มีสารแต่งเติม ไม่กัดนวลผัก

  2.8 ฟลอราลิส (FLORALIS) เป็นสารลดแรงตึงผิวและจับเปียกใบ
  ช่วยเสริมประสิทธิภาพของสารเคมีเกษตร ละลายน้ำได้ดี สภาพเป็นกลาง ไม่มีสารแต่งเติม
  ไม่กัดผิวพืชที่มีนวล

  2.9 นิวการ์ด (NEUGARD) เป็นสารลดแรงตึงผิวและจับเปียกใบ
  ช่วยเสริมประสิทธิภาพของสารเคมีเกษตร ละลายน้ำได้ดี สภาพเป็นกลาง ไม่มีสารแต่งเติม
  ไม่กัดผิวพืชที่มีนวล

  2.10 เซอร์ (SIR) เป็นสารลดแรงตึงผิวและจับเปียกใบ
  ช่วยเสริมประสิทธิภาพของสารเคมีเกษตร ละลายน้ำได้ดี สภาพเป็นกลาง ไม่มีสารแต่งเติม
  ไม่กัดผิวพืชที่มีนวล

  ผลิตภัณฑ์ปุ๋ยเกล็ดและอาหารเสริม : Fertilizer and Supplemental Product

  2.11 ปุ๋ยเกล็ด Miller นูทริ ลีฟ สูตร 30-10-10
  เป็นปุ๋ยเกล็ดละลายน้ำและพืชสามารถดูดซึมธาตุอาหารเข้าทางรากและทางใบ
  มีธาตุอาหารเสริมครบ จะช่วยสร้างเสริมความเจริญเติบโต ทางลำต้นและใบ
  เหมาะสำหรับพืชที่เริ่มเจริญเติบโต ต้นอ่อนพืช หรือฟื้นต้นใหม่
  (สินค้าสำเร็จรูปนำเข้าจากประเทศสหรัฐอเมริกา)

  2.12 ปุ๋ยเกล็ด Miller นูทริ ลีฟ สูตร 20-20-20
  เป็นปุ๋ยเกล็ดละลายน้ำและพืชสามารถดูดซึมธาตุอาหารเข้าทางรากและทางใบ
  มีธาตุอาหารเสริมครบ จะช่วยสร้างเสริมความเจริญเติบโต ทางลำต้นและใบ
  เหมาะสำหรับพืชที่เริ่มเจริญเติบโต ต้นอ่อนพืช หรือฟื้นต้นใหม่
  (สินค้าสำเร็จรูปนำเข้าจากประเทศสหรัฐอเมริกา)

  2.13 ปุ๋ยเกล็ด Miller โซล ยู โกร สูตร 12-48-8
  เป็นปุ๋ยเกล็ดละลายน้ำและพืชสามารถดูดซึมธาตุอาหารเข้าทางรากและทางใบ
  มีธาตุอาหารเสริมครบ จะช่วยสร้างเสริมความเจริญเติบโต ทางลำต้นและใบ
  เหมาะสำหรับพืชที่เริ่มเจริญเติบโต ต้นอ่อนพืช หรือฟื้นต้นใหม่
  (สินค้าสำเร็จรูปนำเข้าจากประเทศสหรัฐอเมริกา)

  2.14 ปุ๋ยเกล็ด Miller นูเทรี้ยนส์ เอ็กเพรส สูตร 18-18-18
  เป็นปุ๋ยเกล็ดละลายน้ำและพืชสามารถดูดซึมธาตุอาหารเข้าทางรากและทางใบ
  ช่วยสร้างเสริมความเจริญเติบโต ทางลำต้น ใบ ราก เหมาะสำหรับฟื้นต้นโทรม บำรุงต้น ใบ
  และพืชที่มีผลอ่อนติดอยู่มาก ป้องกันการร่วงของผลอ่อนที่กำลังเจริญเติบโต
  (สินค้าสำเร็จรูปนำเข้าจากประเทศสหรัฐอเมริกา)

  2.15 ปุ๋ยเกล็ด Miller ชูการ์ เอ็กเพรส สูตร 4-10-40
  เป็นปุ๋ยเกล็ดละลายน้ำและพืชสามารถดูดซึมธาตุอาหารเข้าทางรากและทางใบ
  ช่วยสร้างเสริมความเจริญเติบโต กับพืชที่มีผลในช่วงก่อนเก็บเกี่ยว เร่งความหวาน หรือ
  เร่งสะสมแป้งกับผล มีธาตุอาหารเสริมครบ โดยเฉพาะมีธาตุอาหารรอง ซัลเฟอร์( S )สูง
  7.4% ทำให้เร่งสี มีกลิ่นหอมเพิ่มขึ้น (สินค้าสำเร็จรูปนำเข้าจากประเทศสหรัฐอเมริกา))

  2.16 ปุ๋ยเกล็ด Miller นูเทรี้ยนส์ เอ็กเพรส สูตร 4-41-27
  เป็นปุ๋ยเกล็ดละลายน้ำและพืชสามารถดูดซึมธาตุอาหารเข้าทางรากและทางใบ
  ช่วยสร้างเสริมความเจริญเติบโตทางการเตรียมพร้อมก่อนออกดอก บำรุงตาดอก ดอกติดดก
  ผสมเกสรติดง่าย (สินค้าสำเร็จรูปนำเข้าจากประเทศสหรัฐอเมริกา)

18. 
19. 
20. 
21. 
22. 
23. 
24. 
25. 
26. 
27. 

2.  
3.  
4.  
5.  
6.  
7.  
8.  
9.  
10. 

3.2 การตลาดและภาวะการแข่งขัน

1. กลยุทธ์ทางการตลาด

(1) คุณภาพของผลิตภัณฑ์

คุณภาพของสินค้าที่ดีและมีความสม่ำเสมอเป็นปัจจัยหลักที่สร้างให้ผู้บริโภคเกิดความเชื่อถือและภักดีในตราสินค้า
(Brand Loyalty) ทำให้ผลิตภัณฑ์ของบริษัทประสบความสำเร็จในตลาดเคมีเคหะภัณฑ์มาโดยตลอด
บริษัทจึงให้ความสำคัญอย่างมาก ตั้งแต่ขั้นตอนการพัฒนาผลิตภัณฑ์ จนถึงขั้นตอนการผลิต
โดยจะมีพนักงานประจำที่เป็นนักเคมีและวิศวกรคอยทำหน้าที่ควบคุมคุณภาพการผลิตด้วยการตรวจสอบคุณสมบัติที่กำหนดไว้
(specification) ในทุกแบทช์ (batch) และเก็บตัวอย่างไว้เพื่อการตรวจสอบย้อนหลังได้ถึง 2
ปี ในขั้นตอนของการพัฒนาผลิตภัณฑ์
บริษัทจะคำนึงถึงความปลอดภัยของผู้บริโภคและสภาพแวดล้อมเป็นหลัก
ตั้งแต่การเลือกใช้วัตถุดิบก่อนทำการผสมตามสูตร
จากนั้นจึงทำการทดสอบจนแน่ใจในเรื่องความเสถียรของสูตรก่อนส่งต่อไปทดสอบประสิทธิภาพ
เพื่อให้เป็นไปตามมาตรฐานที่กำหนด ในกรณีที่มีส่วนประกอบของสารออกฤทธิ์ควบคุม
บริษัทจะนำรายงานการทดสอบประสิทธิภาพไปขึ้นทะเบียนผลิตภัณฑ์ที่สำนักงานคณะกรรมการอาหารและยา
(อย.) กระทรวงสาธารณสุข

บริษัทได้ลงทุนด้านห้องทดลองเคมีและเครื่องมือตรวจสอบคุณภาพ
รวมทั้งอุปกรณ์การผลิตประกอบด้วยอุปกรณ์การตรวจสอบที่ทันสมัยเช่น Gas Chromatograph (GC)
และ High Pressure Liquid Chromatograph (HPLC)
ที่ใช้ตรวจสอบคุณภาพสารเคมีกำจัดแมลงอย่างแม่นยำรวดเร็ว
และสามารถใช้ในงานตรวจสอบคุณภาพสินค้าสำเร็จรูป
รวมทั้งใช้พัฒนาผลิตภัณฑ์ใหม่หรือปรับปรุงผลิตภัณฑ์ที่มีอยู่เดิม
นอกจากนี้ความรู้ความชำนาญงานของบุคลากรที่ได้รับประสบการณ์การทำงานจากบริษัทเชลล์แห่งประเทศไทย
ทำให้บริษัทสามารถบรรลุถึงนโยบายคุณภาพที่จะ
“ยึดถือข้อตกลงกับลูกค้าในการส่งมอบผลิตภัณฑ์ที่เป็นไปตามข้อกำหนดคุณภาพอย่างสม่ำเสมอ
มุ่งมั่นพัฒนาและปรับปรุงผลิตภัณฑ์ให้สามารถสนองความต้องการหรือดีกว่าความคาดหวังของลูกค้า
รวมทั้งคำนึงถึงความปลอดภัยของบุคลากรผู้ผลิต ผู้ใช้ผลิตภัณฑ์และสภาพแวดล้อม
ด้วยการพัฒนาบุคลากรและองค์กรอย่างต่อเนื่อง”

บริษัทได้รับการรับรองมาตรฐานที่จะช่วยเสริมสร้างคุณภาพอย่างสม่ำเสมอ
ก่อให้เกิดความมั่นใจแก่ลูกค้าในคุณภาพของผลิตภัณฑ์ มาตรฐานที่บริษัทได้รับมีดังต่อไปนี้

-   มาตรฐานระบบ ISO 9001 ในเดือนกรกฎาคม 2543 และปรับเป็นระบบ ISO 9001 :
    2000 ในเดือน มิถุนายน 2546 ครอบคลุมตั้งแต่ระบบการขาย การผลิต
    และการพัฒนาผลิตภัณฑ์ (ปัจจุบัน ISO 9001 : 2008)

-   มาตรฐานสิ่งแวดล้อม ISO 14001 ในเดือนกุมภาพันธ์ 2545 ครอบคลุมระบบการผลิต
    และระบบพัฒนาผลิตภัณฑ์

-   มาตรฐานระบบการจัดการความปลอดภัยของอาหารทุกกระบวนการ ISO 22000
    ในเดือนธันวาคม 2553 ครอบคลุมระบบการผลิตสินค้ากลุ่มทำความสะอาด และต่ออายุในปี
    2548

-   

-   มาตรฐานระบบการผลิตตามหลักเกณฑ์ที่ดีในการผลิตวัตถุอันตรายหรือ GMP (Good
    Manufacturing Practice for Hazardous Substance) ในเดือนพฤศจิกายน 2544
    เป็นมาตรฐานการผลิตตามหลักเกณฑ์วิธีการที่ดีในการผลิตวัตถุอันตราย
    ในความรับผิดชอบของสำนักงานคณะกรรมการอาหารและยา (อย.) กระทรวงสาธารณสุข
    ครอบคลุมระบบการผลิตสารกำจัดแมลงและสารทำความสะอาด

-   มาตรฐานระบบการวิเคราะห์อันตรายและจุดวิกฤตที่ต้องควบคุมในการผลิตอาหาร (Hazard
    Analysis Critical Control Point: HACCP) ในเดือนธันวาคม 2553

    (2) ความหลากหลายของสินค้า

ด้วยความคล่องตัวในการพัฒนาผลิตภัณฑ์หลังจากที่ได้ซื้อกิจการมาจากบริษัทเชลล์แห่งประเทศไทย
ประกอบกับนโยบายของผู้บริหารที่มุ่งเน้นการวิจัยและพัฒนามาโดยตลอดทำให้บริษัทสามารถออกผลิตภัณฑ์ใหม่ได้สอดคล้องตามความต้องการของผู้บริโภคอย่างต่อเนื่อง
ซึ่งเป็นปัจจัยสำคัญที่ทำให้บริษัทสามารถมียอดขายที่เติบโตอยู่ในเกณฑ์สูง

บริษัทมีเป้าหมายที่จะเสนอผลิตภัณฑ์ใหม่ไม่ต่ำกว่า 2 ผลิตภัณฑ์ต่อปีและพัฒนาผลิตภัณฑ์เดิมไม่ต่ำกว่า 5
ผลิตภัณฑ์ต่อปี ซึ่งรวมถึงการเปลี่ยนวัตถุดิบที่ใช้ในสูตรผสม การเปลี่ยนบรรจุภัณฑ์ให้ดีขึ้น
หรือการเพิ่มขนาดบรรจุ ในปี 2539 ผลิตภัณฑ์ทั้งหมดนับรวมทุกขนาดบรรจุมีเพียง 50 SKU (Stock
Keeping Unit เป็นหน่วยนับรวมจากประเภทผลิตภัณฑ์ที่วางจำหน่าย
และขนาดของบรรจุภัณฑ์ที่มีให้เลือกในแต่ละผลิตภัณฑ์) ซึ่งในปัจจุบันได้เพิ่มขึ้นมากกว่า 300 SKU
ความหลากหลายของผลิตภัณฑ์และบรรจุภัณฑ์นี้จะทำให้บริษัทสามารถขยายตลาดจากฐานกลุ่มลูกค้าเดิมด้วยผลิตภัณฑ์ที่มีอยู่เดิม
หรือไปสู่ตลาดตลาดใหม่ผ่านช่องทางการจัดจำหน่ายเดิม

  จากจำนวน SKU ที่เพิ่มขึ้นแล้ว บริษัทฯ จะเน้นเรื่องการสร้างมูลค่าให้กับผลิตภัณฑ์
  โดยการสร้างความโดดเด่นให้กับ Brand เปลี่ยนความโดดเด่นของบริษัทให้กลายเป็นแบรนด์
  โดยที่ผ่านมา
  บริษัทฯประสบความสำเร็จในการสร้างกลุ่มลูกค้าเฉพาะของตนเองขึ้นมาที่จงรักภักดีต่อตราสินค้า
  Chaindrite ที่มีประสิทธิภาพในการ ป้องกันและกำจัดแมลงโดยเฉพาะปลวก
  ผู้บริโภคกลุ่มนี้เป็นกลุ่มที่มีความเชื่อในคุณค่าพื้นฐานของ Chaindrite
  ดังนี้บริษัทฯจึงจะพยายามขยายตัวไปสู่ผลิตภัณฑ์อื่น ที่เกี่ยวข้องกับแบรนด์หลักของบริษัทฯ
  โดยที่สินค้าใหม่เหล่านี้จะยังรักษาคุณค่าของตราสินค้าไว้ได้
  โดยให้ความสำคัญกับการกำหนดตำแหน่งทางคุณค่า (Value Position)
  เนื่องจากตลาดการแข่งขันมีการเปลี่ยนแปลงสูง
  ทำให้การนำเสนอจุดขายที่โดดเด่นมีความสำคัญน้อยลง หรือทำได้ยากมากขึ้น
  วงจรชีวิตผลิตภัณฑ์สั้นลงเรื่อยๆ
  ในอนาคตความได้เปรียบในการแข่งขันจะมาจากการนำเสนอคุณค่าที่โดดเด่นกว่า
  หาไม่แล้วเราก็จะไม่มีทางที่เข้าไปยึดพื้นที่ในจิตใจผู้บริโภคของเราได้อย่างยั่งยืน

(3) การให้บริการ

นอกจากมุ่งเน้นที่คุณภาพสินค้าแล้ว บริษัทยังให้ความสำคัญต่อการบริการที่ดีต่อลูกค้า อาทิ
การซื้อแบบเงินสดสำหรับสินค้าจำนวนไม่มากเมื่อมีความต้องการแบบเร่งด่วนที่สำนักงานบริษัท
การให้ความสะดวกสบายในการสั่งซื้อทางโทรศัพท์หรือโทรสารสำหรับลูกค้าประจำที่เปิดบัญชีซื้อขายไว้ล่วงหน้าและกำหนดการส่งมอบสินค้าให้ถึงมือลูกค้าตรงตามเวลา
บริษัทฯ ยังให้บริการฝึกอบรมหลังการขายให้พนักงานของลูกค้าในกลุ่มอุตสาหกรรม หรือผู้ใช้รายใหญ่
เพื่อให้การใช้ผลิตภัณฑ์ถูกต้องเต็มประสิทธิภาพและมีความปลอดภัยควบคู่กันไป

ในส่วนของผู้แทนจำหน่าย บริษัทมีฝ่ายการตลาดที่จะคอยช่วยติดตาม ฝึกอบรมพนักงานขาย
และให้อุปกรณ์สนับสนุนการขายให้ผู้แทนจำหน่ายในแต่ละพื้นที่ เพื่อเข้าร่วมแก้ปัญหาเมื่อมีความจำเป็น
ตลอดจนการรับเอาความคิดเห็นของลูกค้ามาปรับปรุงและพัฒนาผลิตภัณฑ์ให้ดียิ่งขึ้น
เพื่อความมั่นใจของเจ้าหน้าที่ฝ่ายขาย และความพึงพอใจอย่างดีที่สุดของลูกค้า

(4) ราคาของสินค้า

บริษัทได้ตระหนักถึงภาวะการแข่งขันที่สูงมากในธุรกิจนี้
จึงต้องกำหนดราคาของสินค้าให้อยู่ในระดับที่ใกล้เคียงกับราคาของสินค้าคู่แข่งโดยเฉพาะในตลาดที่มีผลิตภัณฑ์อื่นเป็นผู้นำตลาด
สำหรับในตลาดที่ผลิตภัณฑ์ของบริษัทเองเป็นผู้นำตลาด
การกำหนดราคาจะอิงกำไรมาตรฐานของบริษัทและระดับราคาที่ผู้บริโภคส่วนใหญ่ยอมรับได้
ข้อมูลราคาจะมาจากทั้งผู้แทนจำหน่ายและจากฝ่ายการตลาดของบริษัทฯ
ซึ่งจะช่วยกันตรวจสอบราคาของสินค้าของคู่แข่งในท้องตลาด

(5) เพิ่มช่องทางการจำหน่าย

บริษัทมีเป้าหมายที่ขยายช่องทางการจำหน่าย,0 โดยจะเพิ่มจำนวนร้านค้าระดับท้องถิ่น
ในหลากหลายประเภทร้านค้าเช่น ร้านค้าปลีก ร้านขายผลิตภัณฑ์สัตว์เลี้ยง ร้านขายยา
ร้านเคมีเกษตร ร้านขายไม้และอุปกรณ์ก่อสร้าง เป็นต้น
ใน่ผ่านมาบริษัทได้ทย่งตั้งผู้แทนจำหน่ายแบบหน่วยรถเงินสด (Cash van) 5 ราย
ขึ้นมาเป็นผู้แทนจำหน่ายประจำเขต (Zone Distributors) รวมกับผู้แทนจำหน่ายเดิมที่มีอยู่ 2
ราย รวมเป็น 7 ราย ทำให้บริษัทมีเครือข่ายครบทุกจังหวัดในประเทศไทย
ครอบคลุมร้านค้าเกือบครบทุกประเภท
ซึ่งเป็นกลไกสำคัญในการช่วยให้กระจายผลิตภัณฑ์ที่มีอยู่ให้ผู้บริโภคหาซื้อได้สะดวกมากขึ้น
และสามารถกระจายผลิตภัณฑ์ใหม่ให้ผู้บริโภคได้ทดลองซื้อใช้
จนเป็นที่ยอมรับของผู้บริโภคได้รวดเร็วขึ้น

หน่วยรถเงินสดของผู้แทนจำหน่ายเขตเป็นกลไกที่สำคัญในการกระจายสินค้าให้เข้าถึงร้านค้าปลีกย่อยๆ
ในเขตชานเมือง ตำบล หมู่บ้าน หรือตามตรอก ซอกซอยในเขตเมือง ตามเขตพื้นที่ที่มอบหมาย
หน่วยรถเงินสดจะอำนวยความสะดวกกับร้านค้าปลีกเล็กๆ ที่สามารถซื้อสินค้าได้เพียงจำนวนน้อย

(6) แผนการส่งเสริมการจำหน่าย

ในธุรกิจเคมีเคหะภัณฑ์ที่มีการแข่งขันอย่างรุนแรง การทำให้ลูกค้าตระหนักในตราสินค้า (Brand
Awareness) นั้นมีความจำเป็นอย่างยิ่ง บริษัทจึงมีการตั้งงบประมาณในส่วนนี้ประมาณร้อยละ 8-9
ของยอดขายเพื่อเป็นค่าใช้จ่ายในการโฆษณาและเครื่องมือส่งเสริมการขายอื่นๆ เช่น ชั้นวางสินค้า
โบรชัวร์ แผ่นผับ แบนเนอร์ เสื้อยืด และสติคเกอร์ เป็นต้น

2. ลักษณะลูกค้าและกลุ่มลูกค้าเป้าหมาย

ลูกค้าหรือผู้บริโภคผลิตภัณฑ์ของบริษัท (End Users) แบ่งเป็น 2 ประเภท ได้ดังนี้

(1) ผู้บริโภคทั่วไปที่เป็นผู้ใช้ตามบ้าน

เป็นกลุ่มลูกค้าหลักและเป็นกลุ่มลูกค้าเป้าหมาย โดยที่ผลิตภัณฑ์ส่วนใหญ่ของบริษัทฯ
ผลิตเพื่อจำหน่ายให้กับลูกค้ากลุ่มนี้ รายได้ให้กับลูกค้ากลุ่มนี้มีสัดส่วนประมาณร้อยละ 90
ของทั้งหมดโดยประมาณ
ส่วนใหญ่เป็นการขายทางอ้อมคือขายให้กับผู้แทนจำหน่ายซึ่งจะนำไปกระจายต่อกับร้านค้าต่างๆ
อาทิเช่น ร้านค้าปลีกขนาดใหญ่ ร้านค้าส่ง ร้านค้าปลีกทั่วไป ร้านฮาร์ดแวร์ ซุปเปอร์มาร์เก็ต
เป็นต้น ส่วนของตลาดเคมีเกษตรจะขายผ่านร้านค้าเคมีเกษตรในต่างจังหวัด

(2) ลูกค้าอุตสาหกรรม

บริษัทขายผลิตภัณฑ์โดยตรงให้กับลูกค้าประเภทนี้ ซึ่งสามารถแบ่งเป็น 3 กลุ่มตามผลิตภัณฑ์ที่ซื้อคือ

-   กลุ่มที่ซื้อผลิตภัณฑ์ป้องกันและกำจัดปลวก และแมลง (เชนไดร้ท์ สเตดฟาส 8 เอสซี,
    เชนไดร้ท์ สเตดฟาส 10 อีซี, ไซเปอร์แทค, ไบฟอร์ซ และวาโปนา) ได้แก่
    บริษัทรับจ้างป้องกันและกำจัดแมลง (Pest Control Operator : PCO)
    และโครงการก่อสร้างขนาดใหญ่

-   กลุ่มที่ซื้อผลิตภัณฑ์ทำความสะอาดทีโพล์ หรือ แอลดีไอ-21 ได้แก่
    กลุ่มบริษัทรับจ้างทำความสะอาด ผู้ประกอบการประเภทโรงพยาบาล โรงงานผลิตยา
    โรงงานผลิตอาหาร โรงงานผลิตยางรถยนต์ โรงงานผลิตถุงมือยาง
    และโรงงานผลิตเครื่องแก้ว

-   ตลาดเคมีสาธารณสุขชุมชนจะขายผ่านตัวแทนที่มีความชำนาญในการทำธุรกิจทางด้านนี้
    ซึ่งจะต้องมีการนำเสนอโครงการต่างๆ
    เข้าแข่งขันประกวดราคากันให้แก่หน่วยงานราชการที่เกี่ยวข้องกับการดูแลป้องกันและกำจัดพาหะนำโรคต่างๆ

ลูกค้าประเภทนี้ประมาณกึ่งหนึ่งเป็นลูกค้าเดิมมาตั้งแต่ก่อนแยกออกมาจากบริษัทเชลล์แห่งประเทศไทย
ยอดขายลูกค้ากลุ่มนี้คิดเป็นประมาณร้อยละ 10 ของรายได้รวมโดยประมาณ

3. การจำหน่ายและช่องทางการจัดจำหน่าย

ประมาณร้อยละ 90 ของรายได้รวมของบริษัทเป็นการขายผ่านผู้แทนจำหน่ายแบบขายขาด
โดยที่ผู้แทนจำหน่ายจะนำผลิตภัณฑ์ของบริษัทไปกระจายขายตามร้านค้าต่างๆ ทั่วประเทศ
การขายผ่านผู้แทนจำหน่ายนั้นเป็นไปตามนโยบายที่มีมาตั้งแต่ก่อนโอนกิจการมาจากบริษัทเชลล์แห่งประเทศไทย
รวมทั้งเป็นไปตามลักษณะปฏิบัติของเจ้าของสินค้าอุปโภคบริโภค (Consumer Product)
ทั่วไปที่ใช้บุคคลภายนอก (Outsource) เป็นผู้แทนจำหน่ายบางส่วนหรือทั้งหมด

นอกจากเป็นการลดต้นทุนในการกระจายสินค้าแล้ว
ปัจจัยหลักที่ทำให้การดำเนินงานเป็นลักษณะนี้มาโดยตลอดคือการที่ผู้แทนจำหน่ายสามารถกระจายขายผลิตภัณฑ์ของบริษัทได้อย่างมีประสิทธิภาพกว่า
จากความชำนาญในพื้นที่ ประกอบกับความชำนาญในช่องทางการจัดจำหน่าย
และความคุ้นเคยกับร้านค้าย่อย
ส่งผลให้บริษัทสามารถมุ่งเน้นไปยังความชำนาญหลักคือการผลิตและพัฒนาผลิตภัณฑ์ บริษัทฯ
สนับสนุนผู้แทนจำหน่ายโดยจัดให้ฝ่ายขายและการตลาดที่ทำหน้าที่บริหารผลิตภัณฑ์ บริหารงานโฆษณา
จัดการเรื่องส่งเสริมการขาย รวมทั้งช่วยผู้แทนจำหน่ายแก้ปัญหาเฉพาะหน้าต่างๆ

บริษัทมีช่องทางการจำหน่าย 3 ประเภทดังต่อไปนี้

(1) ผู้แทนจำหน่ายเฉพาะช่องทาง

เป็นผู้แทนจำหน่ายตั้งแต่ช่วงก่อนโอนกิจการจากบริษัท เชลล์แห่งประเทศไทย มีอยู่ 2 รายคือ

-   บริษัท ทีโอเอ เพ้นท์ (ประเทศไทย) จำกัด (“TOA”)
    เป็นหนึ่งในผู้นำด้านผลิตภัณฑ์สีทำให้มีเครือข่ายร้านค้าเครื่องมือและวัสดุก่อสร้างทั่วประเทศ
    มากกว่า 5,000 ร้านค้า ด้วยช่องทางนี้ บริษัทจึงสามารถกระจายผลิตภัณฑ์รักษาเนื้อไม้
    และผลิตภัณฑ์ป้องกันและกำจัดปลวกได้กว่า 3,000 ร้านค้าทั่วประเทศ

-   บริษัท วิคเตอร์ มาร์เก็ตติ้ง จำกัด (“Victor”)
    เป็นช่องทางการจำหน่ายไปสู่ร้านค้าปลีกขนาดใหญ่ (Modern Trade) ทั่วประเทศ
    และร้านค้าปลีกทั่วไปในกรุงเทพและจังหวัดใกล้เคียงรวม 19
    จังหวัดในภาคกลางและภาคตะวันตก รวมแล้วมีเครือข่ายร้านค้ามากกว่า 7,500 ร้านค้าย่อย

สรุปสาระสำคัญของสัญญาการเป็นผู้แทนจำหน่ายผลิตภัณฑ์และข้อตกลงอื่นๆ

  ---------------------------------------------------------------------------------------------------------------------
  รายละเอียด       TOA                                                Victor
  --------------- -------------------------------------------------- --------------------------------------------------
  ผลิตภัณฑ์          6 ผลิตภัณฑ์ได้แก่ Stedfast 30 SC, Chaindrite W/P LB,    ทุกผลิตภัณฑ์ที่ TOA ไม่ได้เป็นผู้แทนจำหน่าย ยกเว้น Chaindrite 1
                  Chaindrite W/P DB, Chaindrite W/P CL, Stedfast 40  Aerosol และ Stedfast 40 EC
                  EC (ขนาด1 ลิตร และ 4 ลิตร), Chaindrite 1 Aerosol     
                  (ขนาด 450 ซีซี และ 600 ซีซี)                           

  เขตพื้นที่มอบหมาย   ร้านค้าประเภทฮาร์ดแวร์ ร้านขายเครื่องมือและวัสดุก่อสร้าง       ร้านค้าประเภทซุปเปอร์มาร์เก็ต ห้างสรรพสินค้า ร้านสะดวกซื้อ
                  ทั้งที่เป็นร้านค้าปลีกและร้านค้าส่งทั่วประเทศ                   ร้านค้าของชำ ร้านขายอุปกรณ์ก่อสร้าง
                                                                     ร้านขายยาทั้งที่เป็นร้านค้าปลีกและส่งในเขตภาคกลาง
                                                                     และภาคตะวันตก

  อายุสัญญา         ตั้งแต่วันที่ 3 ม.ค. 46 เป็นต้นไป                          ลงวันที่ 26 ธ.ค. 46 มีผลบังคับใช้จาก 1 ม.ค. 47
                  ฝ่ายหนึ่งฝ่ายใดสามารถแจ้งเลิกสัญญานี้ในเวลาใดก็ได้            ฝ่ายหนึ่งฝ่ายใดสามารถแจ้งเลิกสัญญานี้ในเวลาใดก็ได้
                  โดยแจ้งให้อีกฝ่ายหนึ่งทราบล่วงหน้าเป็นลายลักษณ์อักษรไม่น้อยกว่า   โดยแจ้งให้อีกฝ่ายหนึ่งทราบล่วงหน้าเป็นลายลักษณ์อักษรไม่น้อยกว่า
                  90 วัน                                              90 วัน

  ส่วนลด           ได้รับส่วนลดเป้าหมายการขาย (Target Rebate)             ได้รับส่วนลดเป้าหมายการขาย (Target Rebate)
                  และส่วนลดแถมพิเศษ (การแถมสินค้าในการสั่งซื้องวดถัดไป) ซึ่งทั้ง  เมื่อมียอดซื้อสูงถึงระดับที่ตกลงไว้ และส่วนลดส่งเสริมการขาย
                  2 ประเภท TOA จะได้รับเมื่อมียอดซื้อสูงถึงระดับที่ตกลงไว้        (Promotional Rebate)
  ---------------------------------------------------------------------------------------------------------------------

หมายเหตุ: TOA จะไม่ขายผลิตภัณฑ์ของบริษัท หากผลิตภัณฑ์นั้นมีลักษณะที่แข่งขันกัน เช่น
ผลิตภัณฑ์ในกลุ่มสี

ย้อมไม้ (Wood Stain)

(2) ผู้แทนจำหน่ายท้องถิ่น (Zone Distributors)

แต่งตั้งขึ้นมาสำหรับแต่ละพื้นที่หรือท้องถิ่นเพื่อทำการกระจายสินค้าให้ลูกค้ารายย่อย ปัจจุบันบริษัทฯ
มีตัวแทนท้องถิ่น 5 รายทั่วประเทศ มีเครือข่ายอยู่มากกว่า 20,000 ร้านค้า
ในการคัดเลือกผู้แทนจำหน่ายบริษัทจะพิจารณาจากประสบการณ์และความชำนาญเป็นที่รู้จักทั่วไปในเขตนั้นๆ
ความพร้อมในด้านการเงิน บุคลากรและระบบงาน รวมทั้งความสามารถในการลงทุนหน่วยรถเงินสด

(3) การขายตรง

บริษัทขายตรงให้กับลูกค้าบริษัทรับจ้างกำจัดแมลง กลุ่มอุตสาหกรรม
ตลาดเคมีเกษตรและสาธารณสุขชุมชน
โดยมีฝ่ายพัฒนาผลิตภัณฑ์และขายอุตสาหกรรมเป็นหน่วยงานที่รับผิดชอบการติดต่อขายและดูแลให้บริการลูกค้ากลุ่มนี้

4. ภาวะอุตสาหกรรมและการแข่งขัน

ธุรกิจเคมีเคหะภัณฑ์ในปัจจุบันมีการแข่งขันสูงจากการที่มีผู้ประกอบการจำนวนหลายรายในแต่ละผลิตภัณฑ์ทั้งจากบริษัทข้ามชาติและบริษัทภายในประเทศ
บริษัทได้วางตำแหน่งทางการตลาดเป็นผู้ผลิตสินค้าคุณภาพสูงจากการได้รับรองมาตรฐานต่างๆ
โดยระดับราคาของสินค้าจะอยู่ในระดับกลาง-สูง ภาวะการแข่งขันใน 3
กลุ่มผลิตภัณฑ์หลักของบริษัทเป็นดังนี้

-   กลุ่มผลิตภัณฑ์รักษาเนื้อไม้
    เป็นกลุ่มที่บริษัทมีส่วนแบ่งการตลาดสูงที่สุดเนื่องจากเป็นผู้ประกอบการรายแรกๆ
    ในกลุ่มสินค้าประเภทนี้ตั้งแต่ยังเป็นส่วนหนึ่งของบริษัทเชลล์แห่งประเทศไทย
    ชื่อผลิตภัณฑ์จึงเป็นที่รู้จักของผู้บริโภคทั่วไป นอกจากนี้
    ในปัจจุบันผู้ประกอบการในตลาดยังคงมีจำนวนน้อยรายหากเทียบกับผลิตภัณฑ์เคมีเคหะภัณฑ์ประเภทอื่นๆ
    ปัจจัยที่ทำให้บริษัทเป็นผู้นำตลาดคือผลิตภัณฑ์เป็นที่เชื่อถือของผู้บริโภคมานาน
    และความสามารถในการกระจายสินค้าไปยังร้านค้าสี ร้านขายเครื่องมือและวัสดุก่อสร้าง
    อย่างทั่วถึงทั่วประเทศ

-   กลุ่มผลิตภัณฑ์ป้องกันและกำจัดแมลง
    ในส่วนของสเปรย์กำจัดแมลงโดยรวมมีการแข่งขันสูงมากเพราะมีอยู่หลายเครื่องหมายการค้าที่วางขายอยู่
    อย่างไรก็ตาม จะมีเพียง 4-5 รายที่มีส่วนแบ่งตลาดอย่างมีนัยสำคัญ ได้แก่ ไบกอน ชิลล์ท็อกซ์
    อาท คินโช เป็นต้นโดยบริษัทเป็นหนึ่งในผู้ประกอบการกลุ่มนี้
    แต่ถ้าพิจารณาเฉพาะสเปรย์กำจัดแมลงประเภทปลวก ผลิตภัณฑ์เชนไดร้ท์ 1
    สเปรย์ของบริษัทจัดได้ว่าเป็นผู้นำตลาดเนื่องจากชื่อเสียงด้านของผลิตภัณฑ์ที่มีมานานและส่วนแบ่งการตลาดที่สูงสุด
    ส่วนผลิตภัณฑ์ประเภทราดพื้นป้องกันปลวก ผลิตภัณฑ์เชนไดร้ท์ สเตดฟาส ชนิด 30 SC
    ของบริษัทถือว่าเป็นหนึ่งในผู้นำตลาด
    โดยที่ผู้ประกอบการรายอื่นซึ่งส่วนใหญ่คือบริษัทที่ผลิตและจำหน่ายสารเคมีกำจัดแมลงเพื่อการเกษตร
    และบริษัทข้ามชาติ ยังไม่มีการกระจายผลิตภัณฑ์ในร้านค้าทั่วไปในลักษณะสินค้าอุปโภค
    (Consumer products) แต่จะใช้วิธีการขายตรงกับลูกค้า
    หรือขายเข้าเฉพาะร้านค้าเคมีเกษตร

-   

-   

-   กลุ่มผลิตภัณฑ์ทำความสะอาด เป็นกลุ่มที่มีการแข่งขันสูงในทุกกลุ่มสินค้า
    ในกลุ่มแชมพูสุนัขจะมีผู้นำตลาด 2 รายคือผลิตภัณฑ์สลีคกี้ แบร์ริ่ง
    สำหรับผลิตภัณฑ์เชนการ์ดของบริษัทถือว่าเป็นรายแรกๆ
    ที่มีแนะนำผลิตภัณฑ์แชมพูสุนัขเข้าสู่ตลาดตั้งแต่ช่วง 20 ปีก่อน ส่วนผลิตภัณฑ์ ทีโพล์
    สำหรับทำความสะอาดบริษัทมียอดขายเพียงพอที่จะยังคงการกระจายสินค้าไปยังเครือข่ายร้านค้าปลีกได้เพราะมีฐานลูกค้าประจำซึ่งมีความภักดีต่อตราสินค้า
    (Brand Loyalty)

-   
-   

-   
-   
-   

3.3 การจัดหาผลิตภัณฑ์

1. การผลิต

  บริษัทฯ มีโรงงานผลิตอยู่ 2 โรง โรงงานแห่งแรกตั้งอยู่บนเนื้อที่ 9 ไร่ 3 งาน 93
  ตารางวาที่นิคมอุตสาหกรรมเวลโกรว์ จังหวัดฉะเชิงเทรา
  เพื่อทำการผลิตกลุ่มผลิตภัณฑ์รักษาเนื้อไม้ กลุ่มกำจัดแมลง และกลุ่มผลิตภัณฑ์อื่น
  และ0โรงงานแห่งที่ 2 ตั้งอยู่บนเนื้อที่ 18 ไร่ 51 ตา0รางวา 0ในนิคมอุตสาหกรรมเวลโกรว์
  ห่างจากโรงงานแรกประมาณ 1.5 กม. เพื่อทำการผลิตสินค้ากลุ่มผลิตภัณฑ์ทำความสะอาด
  ปัจจุบันมีกำลังการผลิตรวมและอัตราการใช้กำลังการผลิตรวมในกลุ่มต่างๆ ดังนี้

+---------------------------+-------------+-------------+-------------+
|                           | 2553        | 2554        | 2555        |
+===========================+=============+=============+=============+
|   ผลิตภัณฑ์รักษาเนื้อไม้ :       |             |             |             |
+---------------------------+-------------+-------------+-------------+
|   กำลังการผลิตเต็มกำลัง       | 3,180,000   | 3,180,000   | 3,180,000   |
|   (ลิตร/ปี)^(1/)            |             |             |             |
+---------------------------+-------------+-------------+-------------+
|   ปริมาณผลิตจริง (ลิตร/ปี)     | 2,666,891   | 2,832,715   | 2,674,669   |
+---------------------------+-------------+-------------+-------------+
|   อัตราการใช้กำลังการผลิต     | 84%         | 89%         | 84%         |
+---------------------------+-------------+-------------+-------------+
|   ผลิตภัณฑ์ป้องกันและกำจัดแมลง  |             |             |             |
|   :                       |             |             |             |
+---------------------------+-------------+-------------+-------------+
|   กำลังการผลิตเต็มกำลัง       | 2,640,000   | 2,640,000   | 2,640,000   |
|   (ลิตร/ปี)                 |             |             |             |
+---------------------------+-------------+-------------+-------------+
|   ปริมาณผลิตจริง (ลิตร/ปี)     | 2,366,535   | 2,755,730   | 3,573,412   |
+---------------------------+-------------+-------------+-------------+
|   อัตราการใช้กำลังการผลิต     | 90%         | 104%        | 135%        |
+---------------------------+-------------+-------------+-------------+
|   ผลิตภัณฑ์ทำความสะอาด :     |             |             |             |
+---------------------------+-------------+-------------+-------------+
|   กำลังการผลิตเต็มกำลัง       | 5,244,000   | 5,244,000   | 5,244,000   |
|   (ลิตร/ปี)                 |             |             |             |
+---------------------------+-------------+-------------+-------------+
|   ปริมาณผลิตจริง (ลิตร/ปี)     | 3,708,880   | 3,707,307   | 3,784,914   |
+---------------------------+-------------+-------------+-------------+
|   อัตราการใช้กำลังการผลิต     | 71%         | 71%         | 72%         |
+---------------------------+-------------+-------------+-------------+
|   ผลิตภัณฑ์อื่นๆ :             |             |             |             |
+---------------------------+-------------+-------------+-------------+
|   กำลังการผลิตเต็มกำลัง       | 300,000     | 300,000     | 300,000     |
|   (ลิตร/ปี)                 |             |             |             |
+---------------------------+-------------+-------------+-------------+
|   ปริมาณผลิตจริง (ลิตร/ปี)     | 208,134     | 299,364     | 176,845     |
+---------------------------+-------------+-------------+-------------+
|   อัตราการใช้กำลังการผลิต     | 69%         | 100%        | 59%         |
+---------------------------+-------------+-------------+-------------+

  หมายเหตุ: 1/ กำลังการผลิตสูงสุดคำนวณจากการผลิตวันละ 1 กะ (8 ชั่วโมง
  และคนงานประมาณ 120 คน)

โรงงานทั้ง 2 แห่งนี้ดำเนินการผลิตอยู่วันละ 1 กะ หรือ 8 ชั่วโมงต่อวัน
ทำงานวันจันทร์-ศุกร์และเสาร์เว้นเสาร์ โดยจะมีการทำงานล่วงเวลาบ้างประมาณวันละ 1-2
ชั่วโมงต่อวัน

โรงงานแห่งแรกมีอาคารผลิตแบ่งเป็น 5 อาคาร คือ

-   อาคารที่1 พื้นที่ 2,400 ตรม. เป็นสำนักงานของโรงงาน ห้องทดลองเคมี 600 ตรม.
    พื้นที่ที่เหลือ 1,800 ตรม.
    เป็นส่วนที่ผลิตผลิตภัณฑ์รักษาเนื้อไม้และผลิตภัณฑ์ป้องกันและกำจัดแมลงอื่นๆ

-   อาคารที่ 2 พื้นที่ 375 ตรม. เป็นโรงงานบรรจุแอโรโซล สเปรย์กำจัดแมลงเชนไดร้ท์

-   อาคารที่ 3 พื้นที่ 600 ตรม. เป็นโรงงานบรรจุแอโรโซล
    สเปรย์กำจัดแมลงเชนไดร้ท์สายการผลิตใหม่

-   อาคารที่ 4 พื้นที่ 1,800 ตรม. เป็นโรงงานผลิตกลุ่มผลิตภัณฑ์อื่นและสำนักงานแผนกวิศวกรรม

-   อาคารที่ 5 พื้นที่ 2,700 ตรม. เป็นสำนักงานและคลังสินค้า

    โรงงานแห่งที่ 2 มีอาคารแบ่งเป็น 2 อาคาร คือ

-   อาคารที่ 1 พื้นที่ 550 ตรม. เป็นสำนักงานและโรงอาหารของโรงงาน

-   

-   อาคารที่ 2 พื้นที่ 2,880 ตรม. เป็นโรงงานผลิตกลุ่มผลิตภัณฑ์ทำความสะอาดและคลังสินค้า

  กระบวนการผลิตมีขั้นตอนดังต่อไปนี้

[]

0

2. การจัดหาวัตถุดิบและสภาพปัญหา

วัตถุดิบที่ใช้ในการผลิตคิดเป็นสัดส่วนประมาณร้อยละ 90 ของต้นทุนรวม วัตถุดิบที่สำคัญ
ประกอบด้วยสารออกฤทธิ์เข้มข้น (Active Technical Materials) ร้อยละ 33.72
สารทำละลาย (Solvent) ร้อยละ 23.00 และบรรจุภัณฑ์ ร้อยละ 43.28

นอกจากราคาที่เหมาะสม วัตถุดิบที่เลือกซื้อจะต้องมีคุณภาพที่ได้มาตรฐานตรงตามที่บริษัทกำหนด
รวมทั้งมีคุณสมบัติเป็นไปตามข้อกำหนดของหน่วยราชการที่เกี่ยวข้อง
และมีแหล่งผลิตที่แน่นอนพร้อมมีใบรับรองหรือใบประกันคุณภาพทุกล๊อตที่จัดซื้อเข้ามาเพื่อการผลิต
บริษัทฯ
ไม่มีนโยบายที่จะผูกขาดการซื้อวัตถุดิบแต่ละชนิดจากผู้จัดจำหน่ายกลุ่มใดกลุ่มหนึ่งเพื่อความยืดหยุ่นในการเลือกแหล่งวัตถุดิบทั้งส่วนที่นำเข้าและทั้งซื้อในประเทศ
วัตถุดิบสำคัญส่วนใหญ่โดยเฉพาะในส่วนของสารออกฤทธิ์เข้มข้นนั้นมีผู้จัดจำหน่ายหลายราย
ดังนั้นเมื่อประกอบกับการวางแผนการผลิตที่รัดกุม ที่ผ่านมาบริษัทฯ
จึงยังไม่เคยประสบกับปัญหาขาดแคลนวัตถุดิบ

บรรจุภัณฑ์และวัตถุดิบอื่นๆ สั่งซื้อภายในประเทศจากผู้ผลิตและผู้จัดจำหน่ายมากกว่า 50 ราย
ในขณะที่วัตถุดิบในส่วนของสารเคมีออกฤทธิ์จะเป็นการนำเข้าจากต่างประเทศ
บริษัทได้มีการสั่งซื้อจากหลายแหล่งทั้งจากยุโรป ญี่ปุ่น อินเดีย และจีน
โดยพิจารณาจากคุณภาพสินค้าและราคาที่เหมาะสมในแต่ละสถานการณ์
รวมทั้งการบริการหรือการสนับสนุนทางด้านเทคโนโลยีบางประการจากผู้ขายบางรายด้วย
ดังนั้นจึงเป็นเหตุผลที่บริษัทฯ
ยังคงซื้อวัตถุดิบจากแหล่งที่มีราคาสูงกว่าอย่างยุโรปและสหรัฐอเมริกาในบางกรณี
เพื่อคงความต่อเนื่องของการถ่ายทอดข้อมูลทางด้านเทคนิค

3. ผลกระทบต่อสิ่งแวดล้อม

ที่ผ่านมาจนถึงปัจจุบันบริษัทฯ ไม่เคยมีปัญหาสิ่งแวดล้อมที่มีนัยสำคัญ โรงงานของบริษัทฯ
มีกระบวนการผลิตที่ทันสมัยอยู่ภายใต้การควบคุมของการนิคมอุตสาหกรรมแห่งประเทศไทย
และได้รับการรับรองมาตรฐาน ISO 9001: 2008 มาตรฐานสิ่งแวดล้อม ISO 14001
มาตรฐานระบบการจัดการความปลอดภัยของอาหาร ISO 22000
มาตรฐานระบบการวิเคราะห์อันตรายและจุดวิกฤตที่ต้องควบคุมในการผลิตอาหาร (Hazard
Analysis Critical Control Point: HACCP)
และได้รับรองมาตรฐานการผลิตตามหลักเกณฑ์วิธีการที่ดีในการผลิตวัตถุอันตรายในความรับผิดชอบของสำนักงานคณะกรรมการอาหารและยา
(GMP) โดยบริษัทมีนโยบายเกี่ยวกับสิ่งแวดล้อมดังนี้

1.  ปฏิบัติตามข้อกฎหมายและข้อกำหนดที่เกี่ยวข้องกับสิ่งแวดล้อมอย่างเคร่งครัด

2.  

3.  

4.  

5.  การเฝ้าระวัง การป้องกัน และการแก้ไข
    รวมทั้งลดผลกระทบต่อสิ่งแวดล้อมที่อาจเกิดขึ้นจากการดำเนินกิจกรรมของบริษัทฯ
    รวมถึงการกำจัดของเสียจะได้รับการดำเนินการอย่างมีประสิทธิภาพ

6.  

7.  

8.  ใช้พลังงานและทรัพยากรธรรมชาติอย่างเหมาะสมและเกิดประโยชน์สูงสุด

  นอกจากนี้บริษัทมีแนวทางการจัดการกับมลภาวะจากโรงงานดังนี้

-   น้ำทิ้งที่เกิดจากการใช้เพื่อทำความสะอาดทั่วไป เช่น จากห้องน้ำ โรงอาหาร
    การทำความสะอาดพื้นและอื่นๆ บริษัทใช้ระบบบำบัดเป็นเซ็ปติคแทงค์ (Septic Tank)
    พร้อมเติมอากาศเพื่อให้ค่าควบคุมต่างๆเป็นไปตามกฎหมายที่กำหนด

-   สำหรับอากาศ ฝุ่น และกลิ่น บริษัทใช้ระบบดูดอากาศ (HOOD) โดยผ่านถังกรองฝุ่น
    และถังกรองกลิ่นด้วยผงถ่านขจัดกลิ่น (Activated Carbon)

-   เสียงที่เกิดจากการบรรจุผลิตภัณฑ์แอโรโซลในโรงงานอาคารที่ 2 และอาคารที่ 3
    บริษัทใช้มาตรการจัดการครบทั้งการป้องกันที่แหล่ง การป้องกันที่ทางผ่าน
    และการป้องกันที่ตัวพนักงาน โดยให้ใช้อุปกรณ์ป้องกันอันตรายส่วนบุคคล

-   ขยะอันตรายที่เกิดจากกระบวนการผลิต บริษัทว่าจ้างให้ บมจ.
    บริหารและพัฒนาเพื่อการอนุรักษ์สิ่งแวดล้อม (GENCO) เป็นผู้ดำเนินการขนส่ง
    และนำไปบำบัดกำจัดด้วยวิธีที่ถูกต้องตามกฎหมาย

  โดยในปี 2555 บริษัทมีค่าใช้จ่ายด้านการจัดการสิ่งแวดล้อมโรงงานประมาณ 5.8 แสนบาท

3.4 งานที่ยังไม่ได้ส่งมอบ

ไม่มี